|  |  |
| --- | --- |
|  | **MAT Á ÁHRIFUM LAGASETNINGAR\***  *– sbr. samþykkt ríkisstjórnar frá 10. mars 2017*  **\***umfjöllun um einstök efnisatriði misjafnlega ítarleg, eftir umfangi máls og eðli |
| **Málsheiti og nr.** | FJR18050100 – (Breyting á lögum nr. 161/2002, um fjármálafyrirtæki, með síðari breytingum (stjórnarstörf)) |
| **Ráðuneyti** | Fjármála- og efnahagsráðuneytið |
| **Stig mats** | Frummat, sbr. 1. gr.  Endanlegt mat, sbr. 10. gr. |
| **Dags.** | 15. ágúst 2018 |

|  |
| --- |
| 1. **Greining og mat á fjárhagslegum áhrifaþáttum fyrir ríkið** |
| 1. **Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs**   Engin fjárhagsáhrif fyrir ríkið eru fyrirséð, hvorki gegnum rekstur né efnahag. |
| 1. **Samræmi við útgjaldaramma og fimm ára fjármálaætlun – fjármögnun** |
| 1. **Hefur verið gert ráð fyrir þeim fjárhagsáhrifum á málaflokk sem leiða kunna af samþykkt frumvarpsins:**   Á ekki við   1. **Tengist einhver ný eða aukin tekjuöflun verkefninu?**   Nei |
| 1. **Efnahagsáhrif – áhrif á atvinnulíf, vinnumarkað og samkeppni** |
| 1. **Hagræn áhrif á heildareftirspurn og einstaka markaði – hagstjórnarsjónarmið**   Samkvæmt upplýsingum frá fyrirtækjaskrá ríkisskattstjóra miðað við 13. júní 2018 var fjöldi stjórnarmanna í kerfislega mikilvægum fjármálafyrirtækjum eftirfarandi:  Arion banki hf.: 6 stjórnarmenn og 3 varamenn  Íslandsbanki hf.: 7 stjórnarmenn og 2 varamenn  Landsbankinn hf.: 7 stjórnarmenn og 2 varamenn  Af þessum 27 aðal- og varamönnum eru 9 einstaklingar hvorki framkvæmdastjórar né stjórnarmenn í öðrum félögum. Hluti þeirra eru erlendir ríkisborgarar og fyrirtækjaskrá hefur ekki upplýsingar um stjórnarsetu eða framkvæmdastjórastöður annars staðar en á Íslandi. Þeir 18 sem eftir standa gegna 64 stjórnarsetum eða framkvæmdastjórastöðum í öðrum fyrirtækjum í atvinnurekstri en fjármálafyrirtækjunum sem um ræðir. Þar af eru tveir sem eingöngu eru varamenn í stjórn samtals fjögurra fyrirtækja. Níu til viðbótar myndu ekki sæta neinum takmörkunum samkvæmt áformuðum breytingum þar sem þeir sitja í stjórn eða gegna stöðu framkvæmdastjóra í einu til þremur öðrum fyrirtækjum en fjármálafyrirtækinu.  Sjö stjórnarmenn í kerfislega mikilvægum fjármálafyrirtækjum sitja í stjórn í fleiri en fjórum öðrum fyrirtækjum eða gegna framkvæmdastjórastöðu og sitja í stjórnum fleiri en tveggja annarra fyrirtækja. Þetta er sá fjöldi einstaklinga sem myndi að óbreyttu þurfa að gera breytingar á sínum högum til að uppfylla skilyrði áformaðrar reglu. Þeir sem gegna flestum hlutverkum eru framkvæmdastjórar eða stjórnarmenn í átta öðrum fyrirtækjum, en það eru tveir einstaklingar.  **Þessar tölur kunna að hafa breyst eitthvað síðan í júní sl. en þær ættu að gefa nokkuð góða mynd af áhrifum á stjórnarmenn í þessum fyrirtækjum.**   1. **Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur? Sbr. lög nr. 27/1999.**   Reglurnar munu eingöngu ná til kerfislega mikilvægra fjármálafyrirtækja, þ.e. Arion banka hf., Íslandsbanka hf. og Landsbankans hf.   1. **Samkeppnisskilyrði**   Áformuð takmörkun mun eingöngu ná til stærstu fyrirtækjanna á þessu sviði, þ.e. þeirra sem vegna umfangs og eðlis starfsemi sinnar teljast kerfislega mikilvægir. Með þeim hætti er leitast við að leggja sem minnstar byrðar á smærri fyrirtæki m.a. með það að leiðarljósi að hamla ekki getu þeirra til þess að veita stærri aðilum samkeppnisaðhald. Ekki eru líkur á því að fyrirtækjum á markaði fækki vegna reglusetningarinnar eða að starfsemi þeirra eða samkeppni þeirra á milli takmarkist með öðrum hætti. |
| 1. **Önnur áhrif** |
| 1. **Áhrif á jafnrétti kynjanna**   Af 20 stjórnarmönnum í stjórnum kerfislega mikilvægra fjármálafyrirtækja á Íslandi eru 10 karlmenn og 10 konur. Varamenn í stjórnum sömu fyrirtækja eru sjö, þrjár konur og fjórir karlar.  Af þessum 27 einstaklingum sitja fjórir karlmenn og fimm konur eingöngu í stjórn eins fyrirtækis (þ.e. kerfislega mikilvægu fjármálafyrirtæki) og gegna ekki framkvæmdastjórastöðu í neinu fyrirtæki.  Þau 18 sem gegna stjórnunar- eða framkvæmdastjórastörfum fyrir önnur fyrirtæki sinna samtals 64 hlutverkum í þeim fyrirtækjum. Konur gegna 29 stöðum af 64, karlar 35. Flest þessara 18 uppfylla skilyrði þeirra takmarkana sem áformað er að setja á, sbr. blað um áform um lagasetningu.  Hins vegar eru þrír karlar og fjórar konur sem myndu, m.v. upplýsingar frá 13. júní 2018, þurfa að gera breytingar á sínum högum til þess að uppfylla reglurnar, þ.e. fækka þeim fyrirtækjum sem þau sitja í stjórn eða gegna stöðu framkvæmdastjóra hjá. Karlarnir þrír gegna samtals sex framkvæmdastjórastöðum, eru varamenn í stjórnum tveggja fyrirtækja og sitja í stjórnum ellefu fyrirtækja. Konurnar fjórar gegna samtals fimm framkvæmdastjórastöðum, eru varamenn í stjórnum fimm fyrirtækja og sitja í stjórnum þrettán fyrirtækja  Takmörkunin sem kynnt er til sögunnar með þessum áformum mun leiða til þess að einhverjir segja sig úr stöðum sínum annað hvort hjá fjármálafyrirtækjunum sjálfum eða í öðrum fyrirtækjum. Ekki er að sjá af þessu að það halli frekar á annað kynið, það eru bæði konur og karlar sem munu þurfa að gera breytingar á sínum högum til að uppfylla skilyrðin. Aðrir munu þurfa að taka við þeim hlutverkum sem þau segja sig frá og ætla má að 39. gr. laga nr. 138/1994, um einkahlutafélög, 63. gr. laga nr. 2/1995 um hlutafélög og ákvæði jafnréttislaga nr. 10/2008, muni stuðla að því að kynin fái jöfn tækifæri til þess að taka við þeim hlutverkum þar sem það á við. |
| 1. **Niðurstaða mats – með vísun í fylgiskjöl ef við á** |
| 1. **Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag**   Engin fyrirséð fjárhagsáhrif á ríkissjóð.   1. **Önnur áhrif en bein fjárhagsáhrif, álitamál eða fyrirvarar sem ástæða þykir til að vekja athygli á**   Engin.   1. **Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat)**   Takmörkununum er ætlað að stuðla að því að stjórnarmenn í kerfislega mikilvægum fjármálafyrirtækjum verji fullnægjandi tíma í störf sín í þágu fyrirtækisins, sbr. 1. málsl. 1.mgr. 52. gr. a. laga nr. 161/2002. Tilgangur þessa ákvæðis er m.a. að standa vörð um hagsmuni fjármálafyrirtækisins, hluthafa þeirra og almennings með því að stuðla að öflugri yfirsýn og eftirliti stjórnarmanna. Á móti kemur takmörkun á fjölda stjórnar- og framkvæmdastjórastarfa sem einstaklingar sem sitja í stjórnum kerfislega mikilvægra fjármálafyrirtækja geta tekið að sér. Minni hluti þeirra sem sitja í stjórnum kerfislega mikilvægra fjármálafyrirtækja nú uppfylla ekki skilyrði áformaðra takmarkana en ættu ekki að þurfa að gera hjá sér miklar breytingar til þess að uppfylla þau. |